open-index/open-wikipedia-markdown huggingface dataset:
Have I Told You Lately that I Love You

**«Have I Told You Lately that I Love You?»** er en  amerikansk populærmusikksang, skrevet av Scotty Wiseman. Han spilte den også inn på plate sammen med sin hustru. Den ble publisert i 1945 og utgitt på 78-platen London 16014.

«Have I Told You Lately That I Love You?» ble den største slageren til Lulu Belle & Scotty (Scotty Wiseman og hans hustru) og én av de første country-sangene som tiltrakk seg større oppmerksomhet fra popmusikkområdet.

Blant de tallrike artistene som har spilt inn sine versjoner av sangen kan en nevne Gene Autry (1946), Bing Crosby og The Andrews Sisters (1946), Marty Robbins, Elvis Presley, Ricky Nelson, Tony Bennett, Roger Whittaker, Rod Stewart og Jim Reeves.

## Norske versjoner
Knud Pfeiffer har skrevet en dansk tekst som én av de norske bygger på. Pfeiffers versjon bærer tittelen «Det er lenge siden». Jacoib Hjelte og L. A. Solstad (Lind-Arnold Solstad) har skrevet andre norske tekster. Hjeltes versjon heter «Er det lenge siden?». Solstads versjon heter «Har jeg sagt deg alt jeg ville si deg?».

### Innspillinger

Arrangør for Bjørg og Mikkels versjon var Ragnar Danielsen.

Produsenter for innspillingen med Linn Arnold and the Dukes var Jørg-Fr. Ellertsen og Ivar Thorstensen.

Produsenter for innspillingen med Ole Ivars var Lasse Hovd og Jørg-Fr. Ellertsen.

## Listeplassering
Innspillingen til Ole Ivars lå på VG-lista i syv uker i 1968 med en åttendeplass som beste resultat i én uke.

## Referanser


## Eksterne lenker
*
Forhold

Et **forhold** er et uttrykk som sammenligner kvantiteter med hverandre. De mest vanlige eksemplene involverer to kvantiteter, men et hvilket som helst antall kvantiteter kan sammenlignes. Forhold fremstilles matematisk ved å adskille hver kvantitet med et kolon – for eksempel forholdet 2:3, som leses «to til tre».

## Eksempler
Kvantitetene som sammenlignes i et forhold kan være fysiske størrelser slik som hastighet eller temperatur, eller kan ganske enkelt referere til mengden av bestemte ting. Et vanlig eksempel på det siste tilfellet er vektforholdet mellom vann og sement, som vanligvis settes til 1:4. Dette betyr at vekten av sementen som brukes er fire ganger vekten av vannet som brukes. Det sier ikke noe om den samlede mengden sement og vann, og heller ikke noe om mengden betong som lages.
Lars Cramer

**Lars Gramstad Cramer** (født 1991) er en norsk tidligere fotballkeeper som blant annet spilte for Aalesunds FK. Han har tidligere spilt for Strømsgodset før han gikk til svensk fotball og Kalmar FF. Fra 2010 til 2011 var Cramer utlånt til Asker.

Brann manglet målvakt i slutten av august 2017. Piotr Leciejewski slet med en lårskade, samtidig som begge reservekeeperne var ute med skader. Cramer ble da hentet inn fra medisinerstudiene ved Universitetet i Bergen for å være tilgjengelig for Brann. Sist Cramer var å finne på banen i Eliteserien var for Aalesund mot Brann 22. juli 2016.

## Referanser


## Eksterne lenker
* 
* Profil på altomfotball.no
Lena Christin Risan

**Lena Christin Risan** (født 26. juni 1975) var varaordfører i Våler kommune i Østfold i perioden 2007-2011. Hun representerer Høyre. Varaordførervervet er et biverv, hun jobbet på TrioVing til 1. februar 2009, da ble deler av virksomheten flyttet til Tsjekkia, og hun ble arbeidsledig. 

31. juli 2009 sto hun fram i *[[Aftenposten]]* og fortalte at dersom hun deltar i politisk arbeid, får hun trekk i dagpengene fra NAV. For sitt politiske arbeid har hun en godtgjørelse på om lag 40&nbsp;000 kroner.

## Eksterne lenker
* Ulønnet verv gir trekk i dagpenger
Belgrano II

**Base Belgrano II** er en argentinsk forskningsstasjon i Antarktis. Det er den sørligste argentinske helårsbasen i Antarktis og overnattingskapasiteten er på 21 personer. Stasjonen ligger ved Vahselbukta i Weddellhavet, innenfor sektoren som utgjør Argentinsk Antarktis, Argentinas krav i Antarktis.

Den første Belgrano-stasjonen ble etablert av General Hernan Pujato i 1955. Den 5. februar 1979 ble Belgrano II åpnet som erstatning for den gamle stasjonen. En tredje base, Belgrano III, var kun i drift fra 1980 til 1984.

Stasjonen er kalt opp til ære for den italiensk-argentinske økonomen, advokaten, politikeren og generalen Manuel Belgrano (1770–1820).

## Eksterne lenker
*  Offisielt nettsted
*  Council Of Managers Of National Antarctic Programs: Belgrano II Base
Vitenskapelig kalkulator

En vitenskapelig kalkulator er en type kalkulator – som vanligvis, men ikke alltid, er håndholdt – som brukes i beregninger i forbindelse med vitenskapelige problemer (vanligvis i fysikk, ingeniørvitenskap og matematikk). De har erstattet regnestavene i nesten alle anvendelsesområder, og er alminnelig brukt i både utdanning og i profesjonelle sammenhenger.

I visse sammenhenger slik som høyere utdanning, har vitenskapelige kalkulatorer blitt avløst av grafiske kalkulatorer, som tilbyr utvidet funksjonalitet sammen med muligheten til å tegne grafer og skrive og lagre programmer. Det er også noe overlapping med markedet for finansielle kalkulatorer.

## Funksjoner

Moderne vitenskapelige kalkulatorer har mange flere funksjoner enn en standard firefunksjons- eller femfunksjonskalkulator, og utvalget av funksjoner varierer fra leverandør til leverandør og fra modell til modell. Funksjonene som definerer en vitenskapelig kalkulator er imidlertid blant annet disse:

*Visning av tall på standardform for beregning av store tall
*flyttallsaritmetikk
*logaritmiske funksjoner, både med grunntall 10 og grunntall e
*trigonometriske funksjoner (noen har også hyperbolske funksjoner)
*potensering og rotutdragning utover kvadratrøtter
*hurtig tilgang til konstanter som pi og e

Mer avanserte vitenskapelige kalkulatorer har i tillegg

*heksadesimale, binære, og oktale beregninger, og grunnleggende boolsk matematikk
*komplekse tall
*brøkregning
*statistikk og sannsynlighetsregning
*mulighet for programmering – se Programmerbar kalkulator
*løsing av ligninger

Mens de fleste vitenskapelige modellene tradisjonelt har brukt et display med en linje, i likhet med tradisjonelle lommekalkulatorer, har mange av dem i det minste flere siffer (10 til 12), noen ganger med ekstra siffer for flyttallseksponenten. Noen få har display med flere linjer; noen nylige modeller fra Texas Instruments og Casio bruker punktmatrisedisplayer tilsvarende de som finnes på grafiske kalkulatorer.

## Eksterne lenker
* The Old Calculator Web Museum
* Programmable calculators – Spesifikasjoner og beskrivelser av mange programmerbare og vitenskapelige kalkulatorer
* The Museum of HP Calculators 
* Datamath.org, a Texas Instruments handheld calculator museum
* Javascript calculator program with source code 
* Soviet Calculators Collection
Bodil Børset

**Bodil Børset** (født 11. februar 1975 fra Rindal i Møre og Romsdal) er en norsk litteraturviter og tidligere leder for Seksjon for kreativ næring, Kulturrådet. Før dette var hun direktør for Hamsunsenteret i Hamarøy.

Hun tok doktorgraden i litteraturvitenskap i 2006, med en avhandling om hørespillets betydning for den franske forfatteren Nathalie Sarrautes forfatterskap, og hvordan litterært stoff overføres mellom medier. Børset ble ansatt som direktør for Hamsunsenteret i 2008, og tiltrådte i 2009. Fra 2017 har hun ledet Kulturrådets nye kontor Kreativt Norge i Trondheim. 1. februar 2023 begynte hun i stillingen som avdelingsleder for Rindal Skimuseum, en avdeling av Orkla Industrimuseum, Museene i Sør-Trøndelag.

## Referanser
Hogging og sagging

**Hogging** og **sagging** beskriver formen på en bjelke når den er belastet. Hogging beskriver en bjelke som buer oppover i midten, og sagging er når den buer nedover på midten.

## Skip

**Hogging** på et skip kan oppstå i statiske og dynamiske situasjoner. I en statisk situasjon har man mer last foran og akter i skipet, mens i en dynamisk situasjon kan man for eksempel ri på en bølgetopp som fører til en lokal trykkøkning midtskips.
**Sagging** er det motsatte tilfellet. I en statisk situasjon har man mer last i midten av skipet og mindre foran og akter, mens i en dynamisk situasjon har man en bølgetopp foran og akter.
Det er derfor ikke uvanlig at et skip er i en slik tilstand, men det er heller ikke ufarlig dersom bøyespenningene skulle bli for store og får skipet til å kollapse under de store spenningene.

## Eksterne lenker
* https://web.archive.org/web/20081012172334/http://www.worldwideflood.com/ark/basic_hull_design/monocoque_vs_truss.htm (engelsk)
Signy Research Station

**Signy Research Station** er en britisk forskningsstasjon på Signy Island i øygruppen Sør-Orknøyene i Antarktis. Den ble åpnet 18. mars 1947 under navnet *Base H* og hadde helårsdrift fram til 1995. Etter det har den kun vært bemannet i sommermånedene fra november til april, med en kapasitet på ti personer. Hovedbygningen av tre kalles «Tønsberg House» og inneholder et marinbiologisk akvarium. Stasjonen ligger i *Factory Cove* der nordmenn drev hvalfangst fra 1911 til 1931.

Stasjonen opereres av British Antarctic Survey og det drives hovedsakelig biologisk forskning, i tillegg til at det har vært foretatt meteorologiske målinger året rundt helt fra stasjonen ble åpnet. Et automatisk kamera overvåker isforholdene i bukta når stasjonen ikke er bemannet.

## Eksterne lenker
* 
* Signy Station . British Antarctic Survey
Nordlandsbuss

**Nordlandsbuss AS** er et busselskap med hovedkontor i Bodø. Selskapet er eid av Saltens Bilruter (66&nbsp;%) og Vy Buss (34&nbsp;%).

## Virksomhet

SB Nordlandsbuss ble etablert 1. januar 2002 med Saltens Bilruter og Nettbuss som eiere, hhv. 66 prosent og 34 prosent av aksjene. Selskapet inngår i konsernet Saltens Bilruter. Dette var en fusjon av busstrafikken i de to selskapene. Saltens Bilruter hadde busstrafikken i Bodø/Salten og nordover til Narvik. Nettbuss Helgeland, fortsettelsen av Helgeland Bilruter, hadde busstrafikk på Indre Helgeland. 

De siste årene har busstrafikken i Nordland blitt lagt ut på anbud. Nordlandsbuss har gjennom anbudskonkurranse både vunnet de rutene de selv hadde tidligere, og i tillegg busstrafikken i Ytre Helgeland/Sandnessjøen, Søndre Salten/Glomfjord, ruten Bodø-Sortland samt ruten Fauske – Narvik. Selskapet har etter anbudene blitt den største aktøren på buss i Nordland fylke.

## Referanser


## Eksterne lenker
*
Lifelines

***Lifelines*** er det syvende studioalbumet til den norske popgruppen a-ha.

Albumet ble utgitt 2. april 2002 og gikk inn på Topp 10-albumlister i ni land. Av disse var fire førsteplasser. Albumet er tilgjengelig på iTunes, også i USA, hvor det ellers ikke er utgitt musikkalbum fra bandet på 2000-tallet.

## Sporliste
# «Lifelines» (Magne Furuholmen) – 4:17
# «You Wanted More» (Magne Furuholmen/Morten Harket) – 3:39
# «Forever Not Yours» (Magne Furuholmen/Morten Harket/Ole Sverre Olsen) – 4:06
# «There's a Reason for It» (Paul Waaktaar-Savoy) – 4:21
# «Time and Again» (Paul Waaktaar-Savoy) – 5:03
# «Did Anyone Approach You» (Paul Waaktaar-Savoy) – 4:10
# «Afternoon High» (Paul Waaktaar-Savoy) – 4:30
# «Oranges on Appletrees» (Magne Furuholmen/Morten Harket) – 4:16
# «A Little Bit» (Paul Waaktaar-Savoy) – 4:10
# «Less Than Pure» (Paul Waaktaar-Savoy) – 4:13
# «Turn the Lights Down» (Magne Furuholmen/Morten Harket) – 4:14
# «Cannot Hide» (Morten Harket/Ole Sverre Olsen/Martin Landquist) – 3:19
# «White Canvas» (Magne Furuholmen) – 3:27
# «Dragonfly» (Magne Furuholmen) – 3:19
# «Solace» (Magne Furuholmen) – 4:20

## Personell
### a-ha
* Morten Harket - vokalist, låtskriver 
* Magne Furuholmen - keyboard, bakgrunnvokal, låtskriver
* Paul Waaktaar-Savoy - gitarer, bakgrunnvokal, låtskriver, produsent 
### Øvrige
* Anneli Drecker - vokal på *Lifelines*, *Turn the Lights Down*
* Sven Lindvall - bass
* Per Lindvall - trommer 
* Jørun Bøgeberg - bass på *A Little Bit*, *Less Than Pure*
* Stockholm Session Strings - strykeinstrumenter på *Lifelines*, *Afternoon High*, *Oranges On Appletrees*, *Turn the Lights Down* og *Solace*
* Vertavokvartetten - strykeinstrumenter på *Time and Again*
* Joakim Milder - strykearrangement på *Lifelines*, 'Afternoon High*, *Oranges On Appletrees*, *Turn the Lights Down* og *Solace*
* [[Katrin Schröder]] - arrangement på *Forever Not Yours*
* [[Peter Keller]] - arrangement på *Forever Not Yours*
* [[Joe Mardin]] - arrangement på *Time and Again*
* [[Martin Landquist]] - div. instrumenter, loops, produsent, tekniker, DAW, låtskriver 
* [[Attila Cederbygd|Attila]] - programmering på *Cannot Hide''
* Kjetil Bjerkestrand - pro tools-operatør 
* Stephen Hague - produsent, miksing, DAW
* Ian Caple - produsent 
* Tore Johansson - produsent 
* Clive Langer - produsent, miksing 
* Alan Winstanley - produsent, miksing
* Ulf Holand - tekniker, DAW
* Mike Hartung - tekniker, DAW 
* Janne Hansson - tekniker 
* Bob Kraushaar - tekniker, miksing
* Michael Brauer - miksing 
* Carl-Michael Herlöfsson - miksing 
* George Marino - mastering
* René Schardt - mastering 
* Jan Walaker - fotograf, design
* Andy Frank - fotograf
* Olaf Heine - fotograf
* Thomas Knutstad - design
* Brian Lane - management 
* Ylva Neumann - management 
* Sverre Flatby - management 
* Oscar Wilde - sitat 

## Listeplasseringer

## Referanser


## Eksterne lenker
*
Svanhild Mundheim

**Svanhild Mundheim** (1920–2014) var en norsk radiopersonlighet og lærer som var ansatt i NRK i nesten 40 år.

Mundheim var født i Bergen og vokste opp i Kvam i Hordaland. 

Hun startet yrkeskarrieren ved Haus forsyningsnemnd hvor hun arbeidet fra 1942 til 1945. Hun var deretter lærer Os i Hordaland, før hun i 1946 begynte ved NRK Hordaland sitt kontor i Bergen. Etter en periode ved BBCs norske avdeling i London 1949–50 startet hun sitt radiovirke. Til NRK Marienlyst kom hun i 1961 og ble til hun gikk av med pensjon i 1989. Mest kjent var hun som hallodame (programvert) og leder for *[[Ønskekonserten]]*. Hun fremførte også en del kåserier. Mundheim snakket et stødig og klingende nynorsk og mottok i 1985 Kringkastingsprisen for «framifrå innsats for nynorsken». Men språkstriden var amper den gang, også i NRK, og Mundheim mottok trusler fra enkelte lyttere fordi hun brukte nynorsk. 

Da NRK Radio i Mundheims tid ikke hadde sendinger døgnet rundt, var det ofte Mundheim som avsluttet kveldens sending med å ønske lytterne god natt.

## Priser
* Kringkastingsprisen 1985

## Referanser
King charles spaniel

**King charles spaniel** er en hunderase fra England og kan spores til Karl II av Englands tid (1649–1660). Rasen er oppkalt etter kong Charles I av England, han elsket disse hundene så mye og det sies at han brukte mer tid på dem enn på noe annet. Rasens andre navn er engelsk toy spaniel, men det er sjelden i bruk. Forventet levealder er 10 til 12 år.

## Historie
Cavalier king charles og king charles spaniel var opprinnelig én rase, king charles spaniel. Det dukket oftere og oftere opp mindre og mer kompakte individer. 
Liten størrelse var noe de satte pris på og så på som praktisk, derfor avlet de på disse små individene. På kort tid hadde det blitt stor variasjon mellom individene, og de bestemte seg for og å dele dem inn i to raser, cavalier king charles spaniel og king charles spaniel.  Den cavalier king charles vi kjenner i dag, er den som ligner mest på den gamle king charles spaniel.

De færreste vet at de er to forskjellige raser, king charles er bare en «litt mindre og mer flat noset cavalier», men det er altså feil. Rasen er lite utbredt og ganske liten. En voksen king charles kan lett beskrives som «kort og kompakt». I 2008 ble det født ca. 980 chavalierer og seks king charles.  

## Farger
Den finnes i fire farger:
*Ruby (gyllen rødbrun)
*Treecolor(hvit, brun og svart) 
*Blenheim (hvit og rød)
*Blackandtan (Svart og brun) 

De første nevnte fargene er de mest utbredte (gjelder også cavalier).

## Kilder
*
Edge of Darkness

**Edge of Darkness** kan vise til:

*Edge of Darkness (1943) – en amerikansk film fra 1943
*Edge of Darkness (miniserie) – en britisk TV-serie fra 1985
*Edge of Darkness (2010) – en amerikansk film basert på TV-serien fra 1985
*The Edge of Darkness – en Iron Maiden-sang
Berit Kittelsen

**Berit Kittelsen** (født 29. september 1954) er en norsk politiker for Arbeiderpartiet og varaordfører i Vennesla kommune i Vest-Agder. Fram til 2008 var Kittelsen leder av Vest-Agder Arbeiderparti. Ved stortingsvalget 2009 var Kittelsen Arbeiderpartiets tredjekandidat fra fylket. Kittelsen er utdannet lærer.

## Eksterne lenker
* 
* TV2 – «Berit Kittelsen», kandidatpresentasjon, 2009.
Eirik Dåstøl Langeland

**Eirik Dåstøl Langeland** (født 1984) er en norsk politiker (Ap) og tidligere medlem av kommunestyret i Kristiansand kommune. Fram til 2009 var han leder av Vest-Agder AUF. Han var 3. vararepresentant til Stortinget fra Vest-Agder i perioden 2009-2013 og medlem av Kristiansand bystyre 2007-2021. 

Langeland er utdannet i statsvitenskap ved Universitetet i Agder.

## Bibliografi
* Eirik Dåstløø Langeland og Melissa Lesamana: *Et valg til salgs – silo, champagne og et sørlandsk valgbedrageri* (Bokhuset forlag, 2021) 

## Referanser
Rochas

**Rochas** er et fransk motehus som ble grunnlagt av Marcel Rochas i 1925. 

Rochas var den første til å designe 2/3 langa kapper og kjoler med lommer. Huset eies i dag av Procter & Gamble. Rochas har hovedsakelig blitt kjent for parfymen Femme.

I juli 2006, annonserte Procter & Gamble at Rochas moteavdelning skulle legges ned. Dette var en beslutning som sjokkerte.

## Referanser

## Eksterne lenker
*
Sigvart Fotland

**Sigvart Fotland** (1901–1989) var en norsk pianist og organist som var ansatt i NRK i over 40 år. 

Fotland var utdannet ved Musikkonservatoriet i Oslo og virket i NRK i mer enn 40 år som akkompagnatør på piano og orgel. De daglige morgenandaktene hadde tonefølge av Fotland på orgel og sang av Andaktskvartetten som besto av sopran, alt, tenor og bass.

Fotland var fra Sogndalstrand i Sokndal kommune i Rogaland.

## Utgivelser
* ? (1985).  Musikk med Randi Helseth i opptak fra 1952–1956
* *Som symra rein og blå* (1985) der han bidrar ved Eivind Grovens orgel
* *Hymns* (Simax, 1989).  Med Kirsten Flagstad i opptak fra 1956

## Referanser


## Eksterne lenker
* Sigvart Fotland ved orgelet
Vegar Gjermundstad

**Vegar Heggenes Gjermundstad** (født 14. mars 1990) er en norsk fotballspiller som spiller for Førde Fotball

Han debuterte for Lyn i Tippeligaen med et innhopp mot Strømsgodset 19. april 2009. 

Han kommer fra Vadheim i Høyanger.

Gjermundstad etablerte seg som fast midtstopper for Lyn sammen med Mads Dahm i 2009-sesongen da Tommy Berntsen var mye skadet og Indridi Sigurdsson ble solgt til Viking i august. Gjermundstad tok nivået godt og endte på 17 Tippeligakamper i 2009. 7. januar 2010 ble det kunngjort av Lyn at Gjermundstad hadde signert en kontrakt som bandt han til klubben ut 2011. Hans første scoring for Lyn kom i 3-2 seieren over Moss 1. mai 2010. I juli 2010 skrev han under for Sogndal etter at kontrakten med Lyn ble avsluttet som følge av klubbens konkurs. Han ble spilleklar for Sogndal fra 1. august. I sesongen 2012 spilte han for Hønefoss i Tippeligaen, men ble allerede før sesongstart skadet, og slet gjennom sesongen med flere skader. 

I januar 2013 skrev han under for 2.-divisjonsklubben Førde og spilte for dem i 3 sesonger. Vinteren 2016 ble Vegar spilleklar for Florø. Den første sesongen i kystbyen endte med opprykk fra PostNord-ligaen til OBOS-ligaen og Vegar spilte samtlige minutter i opprykkssesongen. Vegar vendte tilbake til Førde i 2018.  

## Referanser


## Eksterne lenker
* 
* Gjermundstad frå eliteserien til 2. divisjon for Førde
Atanas Tarev

**Atanas Kirilov Tarev** (bulgarsk; Атанас Кирипов Търев, født 1958) er en tidligere bulgarsk friidrettsutøver som konkurrerte i stavhopp.

Tarevs gjennombrudd kom i EM 1982 i Athen, hvor han fikk bronsemedalje med et hopp på 5,60. Året etter tok han samme medalje i VM i Helsingfors, denne gang også etter å ha klart 5,60. Sovjetunionens Serhij Bubka og Konstantin Volkov tok henholdsvis gull- og sølvmedalje. 
 
## Personlig rekord
* Stavhopp – 5,80 meter

## Referanser


## Eksterne lenker
*
Forsvarets operative hovedkvarter

**Forsvarets operative hovedkvarter** (**FOH**) er det norske Forsvarets fellesoperative hovedkvarter og har ansvaret for å lede og samordne alle nasjonale og internasjonale militære operasjoner. Sjef for FOH er forsvarssjefens fremste rådgiver innen operative spørsmål.

FOH holder til på Reitan på Løding ca. 25 km fra Bodø sentrum, og overtok blant annet sine oppgaver fra Fellesoperativt hovedkvarter som holdt til i Stavanger, da dette ble lagt ned 1. august 2009. FOH utfører også oppgavene til den tidligere Landsdelskommando Nord-Norge.

Det meste av det moderne hovedkvarteret ligger i fjellanlegget som ble bygd på 1960-tallet og senere utvidet. I tillegg til FOH huser fjellanlegget personell fra Cyberforsvaret CTO og Forsvarsbygg. Omtrent 500 ansatte og 50 vernepliktige har sin arbeidsplass på Reitan. FOH har også en satellittleir nær Bodø Sentrum med navn Bodin Leir som huser diverse personell for Reitan og Bodø Hovedflystasjon.

## Ansvarsområde
FOH har ansvar for å holde øye med de norske havområdene og norsk luftrom for å oppnå best mulig situasjonsforståelse. Videre har FOH ansvar for å hevde norsk suverenitet, utøve nasjonal myndighet og være til stede under eventuelle kriser.

FOH skal også støtte det sivile samfunnet og planlegge og lede militære øvelser. FOH skal kontrollere og støtte norske internasjonale operasjoner.

## Sjef for FOH
* 2009–2011: generalløytnant Bernt Iver Ferdinand Brovold (Hæren)
* 2011–2013: viseadmiral Haakon Bruun-Hansen (Sjøforsvaret)
* 2013–2015: generalløytnant Morten Haga Lunde (Luftforsvaret)
* 2015–2021: generalløytnant Rune Jakobsen (Hæren)
* 2021- 2023: generalløytnant Yngve Odlo (Hæren)
* 2023-dd: viseadmiral Rune Andersen (Sjøforsvaret)

## Se også
* Nasjonalt landoperasjonssenter

## Referanser


## Eksterne lenker
* Forsvarets operative hovedkvarter, hjemmeside
* - Ny sjef for militære operasjoner (Forsvaret.no)
* - Bodø har mottatt den nye sjefen ved Forsvarets operative hovedkvarter (FOH) (Bodokommune.no)
* – Ny sjef for militæret (Nrk.no)
* - Reitan (forsvaret.no)
Tom Petranoff

**Thomas «Tom» Alan Petranoff** (født 1958 i Aurora, Illinois) er en amerikansk tidligere spydkaster. Han var verdensrekordholder i  spydkast fra 1983 til 1986. I mai 1983 kastet han 99.72&nbsp;meter, nøyaktig 3&nbsp;meter lengre enn Ferenc Paragi sitt kast på 96.72 fra 1980, daværende verdensrekord. Petranoff's fantastiske kast førte med seg diskusjoner om endring av spydet's design. Uwe Hohn's utrolige kast på 104,80&nbsp;meter i 1986 la denne diskusjonen død, og kort tid etter ble en ny type spyd utviklet. Hans fremste plassering i et internasjonalt mesterskap var sølvmedaljen fra VM 1983 i Helsingfors.

## Meritter (utvalg)
* 4.-plass i spydkast ved VM 1987

## Annet
Petranoff flyttet etterhvert til Sør-Afrika, skaffet seg sørafrikansk pass og begynte å konkurrere for landet.
Petranoff er oppfinner av «Turbo Spyd», utviklet for innendørs-trening. Spydet som består av plast og gummi, gir større sikkerhet ved kast innendørs. Petranoff bor nå i Rhode Island.

## Referanser


## Eksterne lenker
* 
* longandstrong.com: Intervju
Heathrow (landsby)

**Heathrow** var en liten landsby i Middlesex i utkanten av London. Den ble revet i forbindelse med byggingen av London Heathrow lufthavn i 1944. Landsbyen lå rundt to kilometer øst for Longford, i et område som nå er en del av bydelen Hillingdon.

Landsbyens navn har gjennom tidene blitt skrevet La Hetherewe (ca. år 1410, først kjent omtale), Hithero, Hetherow, Hetherowfeyld, Hitherowe og Heath Row, og kom fra det angelsaksiske *Hǣþrǣw* = «husrekke på en hede».

Den viktigste næringsveien i landsbyen var jordbruk, og mange av innbyggerne dyrket frukt, grønnsaker og blomster..

## Referanser
Koboltgruvene opp

**Koboltgruvene opp** er et motbakkeløp i Modum som arrangeres av Vestre Spone IF. Løpet blir første gang arrangert i 2009.

Løypa starter på Skuterudflata på ca. 115 meters høyde, og har målgang ved Norgruvtjern på ca. 426 meter. Løypa er 4,6&nbsp;km lang og laveste og høyeste punkt er hhv. 100 og 450 meter over havet.

Koboltgruvene opp er mer enn en idrettsbegivenhet, da det samtidig settes fokus på historie og kultur tilknyttet koboltgruvene i området. Løypa følger i stor grad også historiske ruten som gruvearbeiderne gikk for å komme opp til gruvene.

## Vinnere

## Eksterne lenker
*
Géjza Valent

**Géjza Valent** (1953–2024) var en diskoskaster som representerte Tsjekkoslovakia. Hans fremste meritt er bronsemedaljen fra VM 1983 i Helsingfors. Valent hadde en personlig rekord på 69.70&nbsp;meter fra 26. august 1984 i Nitra.

## Referanser


## Eksterne lenker
*
Stalheimskleiva Opp

**Stalheimskleiva Opp** er et motbakkeløp i Voss kommune som arrangeres av Voss Oppturar. Løpet ble første gang arrangert i 2008.

Løypa starter i Nærøydalen på 125 meters høyde, og har målgang ved Stalheim Hotel på 405 meter. Løypa er 2&nbsp;km lang og følger den gamle riksveien opp Stalheimskleivi.

## Vinnere

## Eksterne lenker
* 
* ''Motbakkekongen'', Bergens Tidende 31. august 2008
Zdzisław Kwaśny

**Zdzisław Kwaśny** (født 6. november 1960) er en tidligere sleggekaster fra Polen, best kjent for å ha vunnet bronsemedalje under VM i 1983 i Helsingfors. Han har en personlig rekord på 80,18&nbsp;meter fra en stevne i London 21. august 1983.

## Referanser


## Eksterne lenker
*
Høsbjørkampen opp

**Høsbjørkampen opp** er et motbakkeløp i Brumunddal som arrangeres av Nybygda-Ski. Løpet ble første gang arrangert i 2008.

Løypa starter i Brumunddal på 125 meters høyde, og har målgang på toppen av Høsbjørkampen på 575 meter. Løypa er 4,5&nbsp;km lang. Det er også en kortere løype som starter på Sørum gård.

## Vinnere

## Eksterne lenker
*
Li Qingzhao

** Li Qingzhao** (kinesisk: 李清照, pinyin: *Lǐ Qīngzhào*, født 1084 i Licheng i Shandong i Kina, død 1155) var en kinesisk kvinnelig poet under Song-dynastiet. Hun anses som en av de fremste kinesiskspråkige diktere gjennom tidene.

Qingzhao kom fra en familie av lærde statlige tjenestemenn. Hennes far var en venn av Su Shi, en kinesisk embedsmann, poet, forfatter, musiker og kalligraf under Song-dynastiet.

I 1101 giftet hun seg med Zhao Mingcheng, og paret flyttet til hovedstaden Kaifeng. Med ham delte hun sin interesse for kunstsamling, kalligrafi og epigrafikk med. Paret tapte det meste av sitt gods da de flyktet unna ved det nordlige Songimperiets sammenbrudd. Etter at Zhao døde i 1129 bosatte Qingzhao seg i Hangzhou der hun giftet seg igjen, skjønt det ekteskapet endte i skilsmisse.

Omkring 100 av hennes dikt er i dag bevarte. De er for det meste forfattet i ci-stil.

;Eksempel:

寻寻觅觅，
冷冷清清，
凄凄惨惨戚戚。

## Annet
*Li Ch'ing-Chao-krateret* på planeten Merkur er oppkalt etter henne.

## Referanser


## Litteratur
* 
*
* 
* Svanberg, Birgitta; Witt-Brattström Ebba (1995): *Medeltiden*, 1995.
Remigius Machura

**Remigius Machura** (født 3. juli 1960 i Rychnov nad Kněžnou) er en tidligere kulestøter fra Tsjekkoslovakia. Hans fremste meritter er bronsemedaljen fra VM 1983 i Helsingfors og gullmedaljen fra Innendørs-VM 1985 i Paris. Machura har en personlig rekord på 21.93&nbsp;meter fra 23. august 1987 i Praha.

## Annet
Han har tidligere vært utestengt for bruk av Stanozolol.
Machura har en sønn med samme navn, også han kulestøter.

## Referanser


## Eksterne lenker
*
Razzle Dazzle

::*Dette begrepet har flere betydninger, se [[Blendingsmaling]]*
**«Razzle Dazzle»** er en amerikansk rock and roll-sang med melodi og tekst av Charles E. Calhoun, som ble gjort kjent av Bill Haley and His Comets.

Sangen ble innspilt av Bill Haley and his Comets i New York 10. mai 1955 og utgitt på singlen Decca 87922. Denne versjonen av «Razzle Dazzle» lå på en trettendeplass på den amerikanske singlelisten i fire uker. Den ble også fremført i filmen *[[Rock Around the Clock (film)|Rock Around the Clock]].

Versjonen til Bill Haley and his Comets kom inn på den britiske singlelisten 15. september 1956 og lå der i åtte uker med en trettendeplass som beste resultat.

[[Ella Mae Morse]] med [[Big Dave|Big Dave and His Orchestra]] utgav en versjon på [[EP]]-platen *Ella Mae Morse Swings* ([[Capitol]] EAP 1-9126) i 1956.

En liveversjon med [[Cliff Richard]] and [[The Shadows]] er inkludert på [[CD]]-platen *The Cliff Richard Show – Live at the ABC Kingston 1962* ([[EMI]] 5379312) ([[2002]]).

== Norsk versjon ==
[[Eldar Vågan]], [[Viggo Sandvik|Viggo Sandvik Hansen]] og [[Jan Paulsen]] har skrevet en norsk tekst. På norsk bærer den tittelen «Vanvidd Arvid». Den ble utgitt av [[Vazelina Bilopphøggers]] på singlen [[Slagerfabrikken]] SS 2 i 1983 og ble inkludert på [[LP]]-platen *På tur'' (Tiger SLP 99002) samme år. Plata var produsert av Nils Bjarne Kvam.

## Referanser
Siegfried Wentz

**Siegfried Wentz** (født 7. mars 1960 i Röthenbach) er en tidligere tysk friidrettsutøver. Gjennom hele 1980-tallet tilhørte han verdenseliten i mangekamp. Hans fremste prestasjon er bronsemedaljen fra OL i 1984 i Los Angeles hvor han oppnådde 8412 poeng. 
Wentz har en personlig rekord i tikamp på 8762 poeng fra 5. juni 1983 i Filderstadt-Bernhausen. Dette resultatet er per 1. september 2006 det tredje beste av en tysk utøver, etter Jürgen Hingsen og Uwe Freimuth.

## Referanser

## Eksterne lenker
*
Alta (by)

**Alta** er en by i Alta kommune i Finnmark fylke. Byen ligger innerst i Altafjorden, og er Finnmarks største by.

Tettstedet Alta, slik det er definert av SSB, har  innbyggere pr. 1. januar .

Siden år 2000, da Alta fikk bystatus, har byen hatt tilnavnet «Nordlysbyen».

## Referanser
Kontraetterretning

**Kontraetterretning** er etterretningsvirksomhet som har til hensikt å motvirke fiendtlig etterretningsvirksomhet rettet mot ens eget land.

I Norge har Politiets sikkerhetstjeneste ansvaret for å drive kontraetterretning. Det er i mange land vanlig at både politiet og militæret driver kontraetterretning.

## Eksterne lenker
* Om kontraetterretning på PSTs hjemmeside
John Trewick

**John Trewick** (født 3. juni 1957 i Bedlington, Northumberland, England er assistent manager for den engelske Shrewsbury Town som spiller i League Two. Trewick ble ansatt som trener i 2004 og har vært med på opprykk to ganger. Etter at Hereford United rykket ned fra League One i 2008/09-sesongen, tok han over som manager etter Graham Turner. Han fikk sparken som trener i mars 2010, og fulgte med til Shrewsbury da Graham Turner ble ansatt som Manager.

Han startet sin karriere for West Bromwich Albion der han spilte nesten 100 ligakamper. Han spilte seks kamper i UEFA-cupen sesong 1978-79, der han scoret ett mål mot Galatasaray.

Han ble deretter kjøpt av Newcastle United for £250&ndash;000, som til da var det meste Newcastle hadde betalt for en spiller. Han var mye plaget av skader i Newcastle og ble lånt ut til Oxford United, en klubb han senere gikk gratis til i 1984. Trewick spilte alle kampene for Oxford United i sesongen 1984-85. Sesongen etter var han med å vant Ligacupen.

Han spilte senere for Bromsgrove Rovers, Hartlepool United og avsluttet spillerkarrieren i Gateshead FC.

## Referanser


## Eksterne lenker
*
De som falt

***De som falt: nordmenn drept i tysk krigstjeneste*** er en bok om norske frontkjempere, skrevet av NRK-journalist Eirik Veum og Geir Brenden.

Eirik Veum er journalist i NRK og har tidligere skrevet boken *Nordmenn i Waffen-SS - bødler eller frontkjempere?* utgitt av NRK i 2004. Geir Brenden er vekter og sitter på Norges største samling av fotografier av frontkjempere. Han har tidligere skrevet boken *Nordmennene på Østfronten: deres egen historie i bilder* på  Forlaget Reportasje i 2005.

De som falt handler om norske frontkjempere som kjempet på tysk side under den andre verdenskrig, mot russerne på  østfronten. Boken har en oversikt over de 836 falne nordmenn av de omtrent 5&nbsp;500 som var i  tysk tjeneste fra 1940 til 1945.

Ifølge boken kan fire norske frontkjempere ha begått overgrep mot polske sivile i Warszawa i 1944, da de tjenestegjorde i den beryktede 36. Waffen-grenaderdivisjon av SS.

## Referanser
Przystanek Woodstock

**Przystanek Woodstock** (polsk for «Woodstock holdeplass») er en årlig gratis rockefestival i Polen, som har funnet sted siden 1995. Den er inspirert av og oppkalt etter den originale Woodstockfestivalen. Arrangørene kaller arrangementet «den største friluftsfestivalen i Europa».

Festivalens motto er «Kjærlighet, vennskap og musikk». Den arrangeres av Wielka Orkierstra Świątecznej Pomocy (The Great Orchestra of Christmas Charity), som er den Polens største veldedighetsorganisasjoner. Arrangementet varer én helg hvor det holdes rundt 30 konserter, og hovedscenen er i bruk fra tidlig ettermiddag til tidlig morgen. I 2003 og 2009 hadde festivalen rundt  publikummere. 

Den første Przystanek Woodstock-festivalen ble holdt 15-16. juli 1995, i byen Czymanowo. Det ble ikke solgt alkohol under arrangementet. I 1996 ble den andre festivalen avholdt i Szczecin-Dabie. Denne gangen var ølsalg lovlig. I årene 1997–2003 holdt festivalen til i byen Zary, bortsett fra i 2000 da festivalen ble avlyst på grunn av protester. Siden 2004 har festivalen blitt holdt i Kostrzyn nad Odrą nær grensen til Tyskland.

## Eksterne lenker
*
Grafittmoderert reaktor

En **grafittmoderert reaktor** er en type kjernereaktorer som benytter grafitt som moderator. Det finnes flere ulike typer av grafittmodererte reaktorer.

***Gasskjølte reaktorer:**
**Magnox
**Avansert gasskjølt reaktor (AGR)
***Vannkjølte reaktorer:**
**RBMK
***Gasskjølte reaktorer (høy temperatur):**
**Dragon reaktor
**AVR
**Peach Bottom Nuclear Generating Station, enhet 1
**THTR-300
**Fort St. Vrain Generating Station
**Pebble bed-reaktor
**Prismatic fuel reactor
Ulabrand (musikkgruppe)

**Ulabrand** er en norsk band fra Eiker i Buskerud. De ga i 2008 ut sitt første album, *Ulabrand*, hvor Trond Wagelid har tonesatt ti dikt av Hans Aleksander Hansen (1911–1984). Albumet *Ulabrand II* fulgte året etter. De har også tonesatt dikt av andre, som «Selma» av Herman Wildenvey (1885–1959). Bandets navn er hentet fra en fiskeskøyte tilhørende brødrene Wagelids bestefar.

Høsten 2010 dro bandet til Dublin i Irland for å spille inn et nytt album og Ulabrands tredje album, *Dublin*, ble utgitt i 2011. Bandet startet opp med visefolkpop, men med tiden har de nærmet seg sjangeren folkrock.

I 2014 spilte de inn singelen *«Hellefosskongen»* sammen med Kate Gulbrandsen.

## Medlemmer
*Trond Wagelid, (komponist og akustisk gitar)
*Terje Wagelid, (diverse gitarer)
*Mikael Krømer, (fele og mandolin)
*John Wennberg, (trommer)
*Gorm Smørgrav, (vokal, gitar) (2015– )

**Tidligere medlemmer**
*Olav Aas, (vokal) (2008–2015)

## Diskografi
### Album
**Ulabrand* (Normann Records, 2008)
**Ulabrand II* (Normann Records, 2009)
**Dublin* (2011)
**Ulabrands spilleliste* - samlealbum (2018)

### EP
* *Ulabrand EP* (2013)

### Singler
* *«Dette skulle bli sommeren»* (2008)
* *«Legdegutt»*  (2009)
* *«Selma»* (2009)
* *«Hele helga fri»* (2011)
* *«Frank er fri»* (2012)
* *«Vår eneste sommer»* (2013)
* *«Søppel-Sara»* (2014)
* *«Papirsklip»* (2014)
* *«Hellefosskongen»* (2014) (med Kate Gulbrandsen)
* *«Frie fugler»* (2016)
* *«Fishermans Blues»* (2016)
* *«Veien smal, porten trang»* (2018)
* *«Amatør»* (2020)
**«*Kloden dreier rundt*»* (2021)

## Referanser


## Eksterne lenker
* Ulabrand hos viser.no
* Ulabrand hos snl.no
Sherrod Brown

**Sherrod Campbell Brown** (født 9. november 1952 i Mansfield) er en amerikansk politiker. Han representerer Ohio og Det demokratiske parti i USAs senat fra 2007 til 2025. Han kom inn i Senatet i 3. januar 2007, etter å ha representert Ohios 13. kongressdistrikt i Representantenes hus siden 1993. Ved valget i 2024 tapte han senatsplassen til republikaneren Bernie Moreno**.**

## Familie
Brown er gift med Connie Schultz. Schultz vant i 2005 Pulitzer-prisen for sine kommentarer i Cleveland-avisa *[[The Plain Dealer]]*. Han har to barn fra et tidligere ekteskap.

## Referanser


## Eksterne lenker
* Offisiell senatorside 
*
Kjernekraftulykke

En **kjernekraftulykke** er en hendelse hvor man mister kontrollen ved et kjernekraftverk. Ulykkens omfang kan være et radioaktivt utslipp, men selv mindre hendelser som ikke påvirker driften, skal rapporteres til myndighetene. Dette kan f.eks. være at en lastebil med kjernebrensel velter, eller at en generator i kraftverket slutter å virke.  

De kjernekraftulykkene som har funnet sted, har vært meget forskjellige. Dels har oppbygningen av verket vært forskjellig, og omfanget har i noen tilfeller vært enormt med blant annet store radioaktive utslipp og nedsmeltninger av hele reaktorer.

De alvorligste og mest kjente kjernekraftulykkene er:

*1957 – Windscaleulykken, også kjent som Sellafield og Seascale
*1957 – Sverdlovulykken
*1961 – K-19-ulykken
*1979 – Three Mile Island-ulykken
*1986 – Tsjernobylulykken
*1999 – Tokaimuraulykken
*2011 – Fukushima-ulykken

Av disse var ulykken i Tsjernobyl den mest alvorlige og omfattende.
Norma Sass

**Norma Sass** er en norsk indie/rockegruppe fra Oslo. Gruppen ble stiftet i 2007 og består av Thea Glenton Raknes, Susanne Benjaminsen, Ida Lie, Elin Lie og Ingrid Berge. Våren 2009 hadde gruppen to låter listet på NRK P3 og deres debut-EP (*A Dance of Victory the Morning After*) ble utgitt på deres eget selskap *Anticipated Records* og Tuba Records 3. august 2009.

Norma Sass vant Zoom Urørt-finalen i 2009 og reiste på en landsdekkende Zoom Urørt-turné samme år med blant andre konserter på  og Øyafestivalen. Bandet mottok  gode anmeldelser for sin opptreden under by:Larm i Oslo.

## Diskografi
* *A Dance of Victory the Morning After* (2009)
* *[[Hunting for Treasures]]* (2011)

## Referanser


## Eksterne lenker
* 
*  Norma Sass hos MySpace
2. serierunde i Adeccoligaen 2009

**2. serierunde i Adeccoligaen 2009** startet mandag 13. april med syv kamper klokken 18:00. Runden ble avsluttet tirsdag 14. april klokken 21:00 med HamKam mot Alta.

## Fakta

## Eksterne lenker
* Adeccoligaen 2009: Terminliste og resultater  på altomfotball.no
Kevin Friend

**Kevin Friend** (født 8. juli 1971) er en engelsk fotballdommer. Friend er fra sommeren 2009 dommer i Premier League.

Han begynte å dømme da han var 14 år i Leicestershire. Han dømte sin første kamp i Football League i 2003. Han har dømt finalen i FA Vase og FA Trophy. Han har også dømt playoff-kamper i Football League.

## [[Premier League 2009/10]]

## Premier League-karriere
Oversikt over VM-medaljevinnere i svømming (menn)

__TOC__
Oversikt over VM-medaljevinnere i svømming (herrer)

Dette er den komplette listen for ** VM-medaljevinnere i svømming for menn** fra 1973 til 2009.

## [[Krål|Fri]]
### 50 meter

### 100 meter

### 200 meter

### 400 meter

### 800 meter

### 1500 meter

## [[Ryggsvømming]]
### 50 meter

### 100 meter

### 200 meter

## [[Brystsvømming]]

### 50 meter

### 100 meter

### 200 meter

## [[Butterfly]]
### 50 meter

### 100 meter

### 200 meter

## [[Medleysvømming|Individuell medley]]
### 200 meter

### 400 meter

## Stafetter
### 4 × 100 meter fri

*) Svømmere som bare deltok i forsøksheat.

### 4 × 200 meter fri

### 4 × 100 meter medley

## Eksterne lenker
* HistoFinlandA volume IVa
Casiokids

**Casiokids** er et elektropop band fra Bergen startet i 2004.  

Etter debutalbumet ''Fück midi'' ble sluppet i 2006 turnerte bandet i flere europeiske land.  

Oppfølgeren ''Topp stemning på lokal bar'' kom i 2010 og bandet signerte med plateselskaper som Universal, Moshi Moshi Records og Polyvinyl Records. 

I 2010 ble de tildelt et stipend på en million kroner fra A-Ha. 

Bandets tredje album ''Aabenbaringen over aaskammen'' kom ut i 2011 og ble nominert til Spellemann i kategorien elektronika.

## Bandmedlemmer
* Fredrik Vogsborg
* Omar Johnsen
* Kjetil Bjøreid Aabø
* Ketil Kinden Endresen

### Assosierte bandmedlemmer
* Einar Olsson
* Joachim Amundsen Trana
* Geir Svensson
* Snorre Lyngstad
* Eirik Utne
* Matias Monsen

## Studioalbum
* 2006 – *[[Fück Midi|Fück midi]]* 	  	
* 2010 – *[[Topp stemning på lokal bar]]*
* 2011 – *[[Aabenbaringen over aaskammen]]* 



## Referanser


## Eksterne lenker
* 
* 
*  Casiokids hos MySpace
*  Hjemmeside
Estelí (departement)

**Estelí** er et av femten departementer i Nicaragua. Det ligger sentralt vest i landet. Departementet hadde 220 703 innbyggere i 2012.

## Referanser
3. serierunde i Adeccoligaen 2009

**3. serierunde i Adeccoligaen 2009** startet søndag 19. april med syv kamper klokken 18:00. Runden ble avsluttet tirsdag 21. april klokken 19:30 med Sogndal mot HamKam.

## Fakta

## Eksterne lenker
* Adeccoligaen 2009: Terminliste og resultater  på altomfotball.no
Finn-Erik Rognan

**Finn-Erik Rognan** (født 1976) er en norsk journalist, filmfotograf og regissør. Han var ansatt i TV 2 i 13 år og har siden vært ansatt som regissør i produksjonsselskaper Maverix.

Rognan er født i Bergen, men vokste opp i Rana i Nordland.

Rognan var ansatt i TV 2 fra 1996 til 2009. Her var han mangeårig reporter i sykkelrittet Tour de France. I tillegg jobbet han i ''TV 2 hjelper deg'' med Arve Juritzen, *[[Filmguiden]]* med Kjersti Bergesen, var programleder for TV 2s basketsatsning *BB2* og lagde 16 dokumentarfilmer.

Etter TV 2 ble han ansatt i produksjonsselskapet Maverix som regissør.

Rognan har også deltatt på Den norske kortfilmfestivalen i Grimstad, Minimalen kortfilmfestival i Trondheim og ved Bergen Internasjonale Film Festival med både dokumentarer og kortfilm.

Rognan var en habil svømmer i sine yngre dager og var medlem av Rana Svømmeklubb fra 1980 til 1996. I 1996 gikk han til Hansasvømmerne i Bergen. Der fortsatte han til han la opp i 1998.

## Privatliv
Han ble gift i 2022 med sanger Christel Alsos. Han var tidligere gift med værmelder Isabella Martinsen.

## Referanser


## Eksterne lenker
* 
*  Dunderland filmkompani
Tenn lys (sang)

**«Tenn lys»** er en adventssang skrevet av Eyvind Skeie (tekst) og Sigvald Tveit (melodi).

Sangen er skrevet for NRK-serien *[[Portveien 2]]*, som gikk som julekalender på NRK i 1987. Den har siden blitt en av de mest populære adventssangene i Norge.

Bokmålsversjonen står i *[[Salmer 1997|Salmer 97]]* som nr. 2, og som nr. 25 i *[[Salmer i Norsk salmebok 2013|Norsk salmebok]]*.

Sangen er bygget opp slik at det første verset blir sunget første søndag i advent, når det første lyset i adventskransen blir tent, det første og andre verset andre søndag i advent, når to lys blir tent osv. Sangen hadde opprinnelig fire vers, men i 2016 ble det skrevet et femte vers, som er ment å bli sunget etter at alle de fire lysene er tent.

Etter visningen av julekonserten *Jul med KORK* 18. desember 2021 mottok NRK over 60 klager på at deler av teksten var endret i en fremføring av sangen ved bandet 9 grader nord. Blant annet ble ordet «himmel» endret til «drømmer», og siste vers, som ble sunget på tamilsk, ble omskrevet og tekstet på nynorsk. I omskrivingen av siste vers var «himmelkongen» fjernet, og teksten lød «La alle forskjellar mellom kastar og religionar forsvinne». NRK beklaget hendelsen og fjernet fremføringen fra fremtidige visninger av julekonserten. Teksten ble også forsøkt omskrevet av Hedningsamfunnet i 2012, da det ønsket å lage en ikke-religiøs versjon av sangen. 

## Referanser
Kråmyra Stadion

**Kråmyra Stadion** var hjemmebane til Aalesunds FK fra 1977 til 2005, da Color Line Stadion ble åpnet. 

Kråmyra var kjent for sin beliggenhet og sparsomme tilskuerfasiliteter. Den hadde en kapasitet på 9000 tilskuere, derav 2000 sitteplasser. I 2002-sesongen solgte man tilskuerplasser i fjellsida ved fotballbanen. Banen ble kun brukt i Tippeligaen i ett år, 2003. Dette året kom også tilskuerrekorden for Kråmyra. 11000 mennesker møtte opp i Tippeligaoppgjøret mellom Aalesunds FK og Molde FK som for øvrig endte 1-1. 

Området ble solgt av AaFK etter flyttingen til Color Line Stadion som del av finansieringsløsninger for klubbens nye storstue, og er nå et boligområde på Fjelltun i Ålesund.

## Eksterne lenker
* Kråmyra på www.stadionsiden.com med bilder og kart
Geir Hansen (trener)

**Geir Hansen** (født 3. juli 1971) er en norsk fotballtrener som er leder for speiding og analyseavdeling for Rosenborg Ballklub.

Hansen har vært assistenttrener i , først under Sören Åkeby, så Kjetil Rekdal. Han har også bak seg perioder som hovedtrener, blant annet da han trente Aalesund opp i 1. divisjon i 2000, og som spillerutvikler. Han har vært hovedtrener for Norges G18-landslag i fotball, trener for Hødd og assistenttrener 2015–2016 for Norges kvinnelandslag i fotball under Roger Finjord.

Fra 2017 er han aktivitetsutvikler i Sunnmøre fotballkrets. 

Han er sønn av -treneren Bjørn Hansen.

## Referanser


## Eksterne lenker
*
Interkommunalt utvalg mot akuttforurensning

Et **interkommunalt utvalg mot akuttforurensning** (**IUA**) er enheter i den norske offentlige beredskapen mot akutt forurensing på sjø og land. Norske myndigheter etablerte ordningen med IUA i 1993.

Per 2021 finnes det 32 UIA i Norge; i 2019 var antallet 34 IUA i Norge.

## Lovhjemmel
Forurensningslovens kapittel 6 omhandler akuttforurensning, og i §&nbsp;44, som har overskriften *kommunale og interkommunale beredskapsplaner,* gis det hjemmel for at overordnet myndighet kan pålegge kommunene å samarbeide om beredskap mot slik forurensning. Per 2021 lyder denne paragrafen slik:«Forurensningsmyndigheten kan kreve å få framlagt kommunal beredskapsplan til godkjenning og kan ved forskrift eller enkeltvedtak sette nærmere krav til den kommunale beredskapen.

Forurensningsmyndigheten kan ved forskrift eller enkeltvedtak pålegge kommuner å samarbeide om beredskap mot akutt forurensning og kan herunder treffe vedtak om interkommunale beredskapsplaner og om utgiftsfordelingen mellom kommunene.»

## Referanser


## Eksterne lenker
* IUA – Direktoratet for samfunnssikkerhet og beredskap
Jon Brodal

**Jon Brodal**
(født 23. november 1911 i Oslo, død 20. juli 1998)
var en norsk fiolinist, blant landets ypperste i sin tid.

Han debuterte i 1929 og studerte i Berlin frem til 1933 og andre
europeiske hovedsteder, arbeidet som fiolinlærer for Musikkonservatoriet i Bergen i årene 1943-1945 og var frem til 1963  
med i Bergen Filharmoniske Orkester, forfremmet til konsertmester i 1947 under
dirigenter som Fritz Busch, Albert Wolff, Thomas Beecham og Leopold Stokowski.
Brodal ledet tillike dets orkesterskole.  Han satt som
primarius i Hindarkvartetten 1945-50  samt i Bergen strykekvartett og
Harmoniens strykekvartett.

Etter overgang til Oslo og byens Den Norske Opera,
hvor han var i to sesonger 1963-65, ble han alternerende 1. konsertmester ved 
Oslo Filharmoniske Orkester 1965-77.  Hans kone er Emily de Lange Brodal (1917), og han var bror til
salmedikteren Anne Margarethe Brodal (1914–1999) og hjerneforskeren Alf Brodal.
Brodal underviste etter sin pensjonering  
ved Ski kommunes musikkskole 1983-88 og instruerte Telemarks ungdomssymfonikere.

## Premier
* Kongens fortjenstmedalje i gull 1976

## Referanser
Preparert piano

**Preparert piano** er et piano som har fått sin lyd endret ved å plassere objekter på eller mellom strenger. Den amerikanske komponisten John Cage er også kjent for sitt arbeid med preparert piano.

## Musikk for preparert piano
* John Cage – Sonatas og Interludes (1946–1948)
* Velvet Underground – All Tomorrow's Parties (1967)
* Alfred Schnittke – Concerto Grosso 1 (1976–1977)
* Arvo Pärt – Tabula Rasa (1977)
* Tori Amos – Bells for Her (1994)
* Aphex Twin – drukqs (2001)
* Anderson& Roe - A Rain of Tears - Antonio Vivaldi
* Esbjörn Svensson Trio- Elevation of Love (2003)

## Se også
*Else Olsen Storesund
Islands avstemning om alkoholforbud 1908

**Islands avstemning om alkoholforbud 1908** var en folkeavstemning om alkoholforbud. Dette var den første folkeavstemningen som ble avholdt på Island. 

60,1% stemte for alkoholforbud, mens 39,9% stemte imot.

## Se også
*Islands avstemning om alkoholforbud 1933

## Referanser
Islands avstemning om alkoholforbud 1933

**Islands avstemning om alkoholforbud 1933** var en folkeavstemning om alkoholforbud, etter at landet innførte alkoholforbud i 1908. 

Forbudet ble avviklet med 57,7% av stemmene.

## Se også
*Islands avstemning om alkoholforbud 1908

## Referanser